דינו אנדלובו

דינו אנדלובו (באנגלית: Dino Ndlovu; נולד ב-15 בפברואר 1990) הוא כדורגלן דרום אפריקאי המשחק בעמדת החלוץ בקבוצת סקאריאספור מליגת המשנה הטורקית ובנבחרת דרום אפריקה.

קריירה
אנדלובו החל את הקריירה שלו בקבוצות נוער שונות בדרום אפריקה, ובשנת 2009 חתם בקבוצת ממלודי סאנדאונס אך לא הצליח להשתלב בקבוצה והושאל כעבור שנה לבלומפונטיין סלטיק, במדיה הופיע תשע פעמים וסיים איתה במקום החמישי בליגה. בסיום עונת  חיפש לשחק מחוץ לארצו, וחתם בבני יהודה תל אביב מליגת העל בישראל. אנדלובו פתח כמעט בכל משחקי הליגה של הקבוצה, כבש שמונה שערים ובישל ארבעה. כמו כן, שיחק בארבעה משחקי מוקדמות הליגה האירופית, אך הקבוצה הודחה לאחר הפסד כפול לפאוק סלוניקי. את עונת  של ליגת העל סיים עם בני יהודה במקום הרביעי.

במהלך קיץ 2012 נמכר אנדלובו למכבי חיפה תמורת מיליון אירו, וחתם בשורותיה לארבע עונות. עונת  הייתה טובה מבחינת אנדלובו, כאשר הוא כבש תשעה שערי ליגה שסייעו לקבוצה לסיים במקום השני בטבלה, שיחק במסגרת הליגה האירופית ובסך הכל כבש 16 שערים בכל המסגרות. בעונת  חלה הידרדרות במעמדו של אנדלובו בקבוצה, כאשר סבל מפציעות חוזרות וערך שתי הופעות בלבד. 

בינואר 2014 אנדלובו עזב את ישראל וחזר לדרום אפריקה אחרי שהושאל לקבוצת סופרספורט יונייטד. בריאיון לאתר "kickoff" טען לגזענות כלפיו מצד אוהדי מכבי חיפה שהובילה לרצונו לעזוב. ביוני 2014 השלימה סופרספורט יונייטד את רכישתו של אנדלובו. בינואר 2015 חתם בקבוצת מפומלנגה בלאק אייס'ס, גם היא מהליגה הבכירה בדרום אפריקה.

ב-6 ביולי 2015 חתם באנורתוסיס פמגוסטה מליגת העל הקפריסאית, בעונתו היחידה בקבוצה הבקיע 17 שערים בליגה. ב-13 באוגוסט 2016 חתם לשנתיים בקרבאך האזרית.

בינואר  חתם בג'ג'יאנג גרינטאון מהליגה הסינית הראשונה. ביוני 2021 הצטרף לקבוצת קוג'אליספור מליגת העל הטורקית. באוגוסט 2022 חזר לסין וחתם בצ'אנגצ'ון יאטאי. בינואר 2023 חזר לטורקיה וחתם בבולספור מהליגה השנייה.

נבחרת דרום אפריקה
אנדלובו שיחק במדי הנבחרות הצעירות של דרום אפריקה עד גיל 20 ועד גיל 23, וב-7 בספטמבר 2012 ערך את הופעת הבכורה שלו בנבחרת הבוגרת, במשחק ידידות נגד , ונפצע באותו משחק. באותה שנה הוא שיחק עם הנבחרת בשני משחקי ידידות נוספים, מול  ו, וב-5 במרץ 2014 נכנס כמחליף במחצית השנייה בהפסד 5-0 לברזיל, שוב במשחק ידידות.

קישורים חיצוניים

הערות שוליים

כדורגלנים דרום אפריקאים
חלוצי כדורגל דרום אפריקאים
כדורגלני ממלודי סאנדאונס
כדורגלני בלומפונטיין סלטיק
כדורגלני בני יהודה תל אביב
כדורגלני מכבי חיפה
כדורגלני סופרספורט יונייטד
כדורגלני אנורתוסיס פמגוסטה
כדורגלני קרבאך
כדורגלני ג'ג'יאנג גרינטאון
כדורגלני קוג'אליספור
כדורגלני צ'אנגצ'ון יאטאי
כדורגלני נבחרת דרום אפריקה
כדורגלנים זרים בישראל
ספורטאים זרים בקפריסין
ספורטאים זרים באזרבייג'ן
ספורטאים זרים בסין
דרום אפריקאים שנולדו ב-1990